OB-kortlys vandag verklein | Maroela Media
Die ad hoc-komitee wat op die been gebring is om 'n nuwe openbare beskermer (OB) aan te wys sal Donderdag vergader om die 14 kandidate met wie onderhoude gevoer is tot vyf kandidate te verminder.
Themba Gubula, woordvoerder van die komitee, het gesê tydens vandag se vergadering sal die 14 kandidate se onderhoude onder die loep geneem en op vyf kandidate besluit word. Die 14 kandidate se onderhoude is verlede week tydens 'n marathonsessie in die parlement gehou.
Dr. Makhosi Khoza, voorsitter van die komitee, het gesê daar sal 'n vergadering vir volgende week geskeduleer word waartydens besluit sal word wie Thuli Madonsela gaan opvolg. Volgens Khoza wil die komitee die proses deeglik hanteer en sal hulle op 31 Augustus 'n kandidaat aan die Nasionale Vergadering voorhou om moontlik as nuwe OB aangewys te word.
Regter Siraj Desai en Willie Hofmeyr, hoof van regsdienste in die Nasionale Vervolgingsgesag (NVG), is van die bekende kandidate vir die pos. Kevin Malunga, huidige adjunk- openbare beskermer en Mamiki Goodman (née Shai), 'n voormalige adjunk- openbare beskermer, is ook onder die 14 kandidate met wie onderhoude gevoer is.
Vrou by Bfn-winkelsentrum ontvoer, beroof
Ek is teleurgesteld dat daar so min leiding genoem was aan te beveel wie die beste kandidate is en om ons almal baie sterk aan te moedig om te stem vir die kandidate. Kobus, jy het darm raad gegee. Ek het nie tyd om in te gaan op die onderhoude nie daarom vertrou ek Kobus, en daarom neem ek maar leiding…ALMAL, STEM ASSEBLIEF NOU op corruptionwatch sê website as jy nognie kans gehad het nie, en stem vir Keogh, Bohler-Meuller of Wiener op grond van wat Kobus gese het en feit dat niemand dit teengestaan het nie. STEM NOU, dit is amper te laat, en moedig ander ook aan!